ᱰᱨ. ᱨᱟᱡᱮᱱᱫᱽᱨᱚ ᱯᱨᱚᱥᱟᱫᱽ

ᱰᱨ. ᱨᱟᱡᱮᱱᱫᱽᱨᱚ ᱯᱨᱚᱥᱟᱫᱽ (᱑᱓/᱑᱒/᱑᱘᱘᱔--᱒᱘/᱒/᱑᱙᱖᱓) ᱫᱚ ᱯᱷᱩᱨᱜᱟ.ᱞ ᱵᱷᱟᱨᱚᱛ ᱨᱤᱱᱤᱡ ᱯᱩᱭᱞᱩ ᱫᱤᱥᱚᱢ ᱜᱚᱝᱠᱮ ᱛᱟᱦᱮᱸ ᱠᱟᱱᱟ ᱾ ᱢᱤᱫ ᱨᱟᱡᱽᱟ.ᱨᱤ ᱱᱮᱛᱟ ᱟᱨ ᱫᱤᱥᱚᱢ ᱯᱷᱩᱨᱜᱟ.ᱞ ᱞᱟ.ᱲᱦᱟ.ᱭ ᱨᱤᱱ ᱠᱷᱟᱢ ᱠᱷᱩᱱᱴᱤᱭ ᱛᱟᱦᱮᱸ ᱠᱟᱱᱟ ᱾ ᱱᱩᱠᱤᱱ ᱫᱚ ᱯᱩᱭᱞᱩ ᱵᱟᱨ- ᱫᱷᱟᱢ ᱫᱤᱥᱚᱢ ᱜᱚᱝᱠᱮ ᱦᱚᱸ ᱠᱤᱱ ᱛᱟᱦᱮᱸ ᱠᱟᱱᱟ ᱾http://www.presidentofindia.nic.in/former.html

 ᱡᱟᱱᱟᱢ 
ᱨᱟᱡᱮᱱᱫᱽᱨᱚ ᱯᱨᱚᱥᱟᱫᱽ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ  ᱥᱤᱣᱟᱱ ᱦᱚᱱᱚᱛ (Siwan district) ᱨᱮᱭᱟᱜ ᱢᱤᱫ ᱯᱚᱫᱷᱟᱱᱤ/ᱠᱤᱥᱟᱬ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾  ᱟᱯᱟᱛ ᱢᱚᱦᱟᱫᱮᱵᱷ ᱥᱟᱦᱟᱭ (Mahadev Sahai) ᱫᱚ ᱢᱤᱫ  ᱥᱟ.ᱥᱠᱨᱤᱴ ᱟᱨ ᱯᱷᱟᱨᱥᱤ ᱯᱟ.ᱠᱤᱭᱟ ᱛᱟᱦᱮᱸ ᱠᱟᱱᱟ ᱾ ᱟᱭᱚ ᱠᱚᱢᱞᱮᱥᱣᱚᱨᱤ ᱫᱮᱵᱤ  (Kamleshwari Devi) ᱫᱚ ᱵᱚᱸᱜᱟ ᱵᱩᱨᱩ ᱨᱮ ᱯᱟ.ᱛᱭᱟᱣ ᱦᱚᱲ ᱮ ᱛᱟᱦᱮ ᱠᱟᱱᱟ ᱾ ᱨᱟᱡᱮᱱᱫᱽᱨᱚ ᱫᱚ ᱜᱷᱟᱨᱚᱸᱡᱽ ᱨᱮ ᱡᱮᱛᱮ ᱠᱷᱚᱱ ᱦᱩᱰᱤᱧ ᱮ ᱛᱟᱦᱮᱸ ᱠᱟᱱᱟ ᱾ ᱫᱟᱫᱟᱛ ᱛᱮᱫ ᱢᱤᱫᱴᱟᱝ ᱟᱨ ᱯᱮᱭᱟ ᱫᱟ.ᱭ ᱠᱚ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱦᱩᱰᱤᱧ ᱜᱮ ᱛᱟᱦᱮᱸᱱ ᱚᱠᱛᱮ ᱟᱭᱚ ᱫᱚ ᱜᱚᱡ ᱞᱮᱱᱟᱭ, ᱟᱫᱚ ᱫᱟᱫᱟᱛ ᱟᱨ ᱫᱟ.ᱭ ᱛᱮᱠᱚ ᱠᱚ ᱦᱟᱨᱟ ᱞᱮᱫᱮᱭᱟ ᱾

 ᱥᱤᱠᱷᱱᱟ.ᱛ ᱡᱤᱭᱚᱱ 
ᱟᱡ ᱡᱚᱠᱷᱚᱱ ᱢᱚᱬᱮ ᱥᱮᱨᱢᱟᱭ ᱛᱟᱦᱮᱸ ᱠᱟᱱᱟ,ᱟᱯᱟᱛ ᱫᱚ ᱢᱩᱥᱞᱤᱢ ᱢᱚᱣᱞᱚᱵᱤ ᱴᱷᱮᱫ ᱯᱚᱲᱦᱚᱱ ᱮ ᱵᱷᱮᱡᱟ ᱞᱮᱫᱟᱭᱟ ᱾ ᱱᱚᱰᱮ ᱠᱷᱚᱱ ᱟᱡ ᱯᱷᱟᱨᱥᱤ,ᱦᱤᱱᱫᱤ ᱟᱨ ᱮᱞᱠᱷᱟ ᱮᱛᱚᱦᱚᱵ ᱥᱤᱠᱷᱱᱟ.ᱛ ᱧᱟᱢ ᱞᱮᱜ-ᱟᱭ ᱾ ᱮᱛᱚᱦᱚᱵ ᱥᱤᱠᱷᱱᱟ.ᱛ ᱛᱟᱭᱚᱢ ᱪᱟᱯᱨᱟ ᱦᱚᱱᱚᱛ ᱟᱥᱲᱟ (Chapra District School) ᱨᱮᱠᱚ ᱵᱷᱩᱨᱛᱤ ᱞᱮᱫᱮᱭᱟ ᱾ ᱚᱞᱚᱜ ᱑᱙᱔᱖ ᱥᱟ.ᱦᱤᱛ ᱚᱠᱛᱮ, ᱑᱒ ᱵᱚᱪᱷᱚᱨ ᱨᱮ  ᱨᱟᱡᱟᱵᱷᱟᱱᱥᱤ ᱫᱮᱵᱤ  (Rajavanshi Devi) ᱥᱟᱶ ᱠᱚ ᱵᱟᱯᱞᱟ ᱞᱮᱫᱮᱭᱟ ᱾ ᱫᱟᱫᱟ ᱢᱚᱦᱮᱱᱫᱨᱚ ᱯᱨᱚᱥᱟᱫᱽ (Mahendra Prasad) ᱥᱟᱶ ᱴᱤ.ᱠᱮ ᱜᱷᱳᱥ ᱮᱠᱟᱰᱮᱢᱤ (T.K. Ghosh's Academy),ᱯᱟᱴᱱᱟ ᱛᱮ ᱯᱚᱲᱦᱚᱱ ᱦᱚᱸᱭ ᱥᱮᱱᱚᱜ ᱛᱟᱦᱮᱸᱫ ᱾ ᱠᱳᱞᱠᱟᱛᱟ ᱡᱮᱜᱮᱛ ᱵᱤᱨᱫᱟ.ᱜᱟᱲ (University of Calcutta) ᱮᱱᱴᱨᱟᱱᱥ ᱵᱤᱱᱤᱰ ᱨᱮ ᱯᱩᱭᱞᱩ ᱴᱷᱟᱶ ᱮ ᱟᱢᱮᱴ ᱞᱮᱫ ᱛᱮ ᱪᱟᱸᱫᱚ ᱯᱤᱪᱷᱤ ᱓᱐ ᱴᱟᱠᱟ (Rs. 30) ᱥᱠᱚᱞᱟᱨᱥᱤᱯ ᱧᱟᱢᱮᱫ ᱛᱟᱦᱮᱱ ᱾
᱑᱙᱐᱒ ᱥᱟᱞ,ᱯᱨᱮᱥᱤᱰᱮᱱᱥᱤ ᱠᱚᱞᱮᱡᱽ,ᱠᱳᱞᱠᱟᱛᱟ (Presidency College, Calcutta) ᱨᱮ ᱥᱟᱬᱮᱥ ᱯᱟ.ᱴᱷᱩᱣᱟ. ᱡᱤᱭᱚᱱ ᱮᱛᱚᱦᱚᱵ ᱞᱮᱫᱟ ᱟᱨ ᱑᱙0᱕ ᱥᱟ.ᱦᱤᱛ ᱨᱮ ᱥᱚᱱᱮᱨ (graduation) ᱯᱷᱟᱥᱴ ᱰᱤᱵᱷᱤᱡᱚᱱ ᱛᱮ ᱯᱟᱥ ᱞᱮᱫᱟᱭ ᱾ ᱛᱟᱭᱚᱢ ᱟᱨᱴᱥ ᱚᱞᱚᱜ ᱮᱦᱚᱵᱽ ᱠᱮᱫᱟ ᱟᱨ ᱟ.ᱠᱤᱞᱢᱟᱱ/M.A "ᱚᱨᱛᱷᱚᱥᱟᱥᱛᱨᱚ" ᱨᱮ ᱯᱷᱟᱥᱴ ᱰᱤᱵᱷᱤᱡᱚᱱ ᱥᱟᱶ ᱥᱟ.ᱛ ᱠᱮᱫᱟᱭ ᱑᱙᱐᱗ ᱥᱟᱞ,ᱚᱱᱟ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱛᱟ.ᱨᱤ ᱠᱷᱚᱱ ᱜᱮ ᱾

 ᱡᱤᱭᱚᱱ ᱠᱷᱟᱱᱰᱟᱣ 
 ᱢᱤᱫ ᱢᱟᱪᱮᱛ ᱞᱮᱠᱟᱛᱮ  

ᱯᱩᱭᱞᱩ ᱢᱤᱫ ᱢᱟᱪᱮᱛ ᱞᱮᱠᱟᱛᱮ ᱮᱛᱚᱦᱚᱵ ᱞᱮᱫᱟ ᱾ ᱚᱨᱛᱷᱚᱥᱟᱥᱛᱨᱚ ᱨᱮ ᱟ.ᱠᱤᱞᱢᱟᱱ ᱥᱟ.ᱛ ᱛᱟᱭᱚᱢ ᱵᱷᱩᱢᱤᱦᱚᱨ ᱠᱚᱞᱮᱡᱽ,ᱢᱩᱡᱟᱯᱷᱚᱨᱯᱩᱨ ᱨᱮ ᱤᱸᱜᱽᱞᱤᱥ ᱜᱟᱞᱚᱪᱤᱭᱟ. ᱵᱟᱦᱟᱞ ᱞᱮᱱᱟᱭ,ᱚᱱᱟ ᱛᱟᱭᱚᱢ ᱢᱩᱬ ᱠᱚᱞᱮᱡᱽ ᱪᱟᱪᱞᱟᱣᱤᱡᱽ ᱦᱚᱸᱭ ᱛᱟᱦᱮᱸ ᱠᱟᱱᱟ  ᱾ ᱑᱐᱙᱕ ᱥᱟ.ᱦᱤᱛ,ᱠᱳᱞᱠᱟᱛᱟ ᱨᱮ ᱟ.ᱭᱤᱱ ᱯᱚᱲᱦᱚᱱ ᱚᱠᱛᱚ ᱠᱳᱞᱠᱟᱛᱟ ᱥᱤᱴᱤ ᱠᱮᱞᱮᱡᱽ ᱨᱮᱦᱚᱸ ᱚᱨᱛᱷᱚᱥᱟᱥᱛᱨᱚ ᱜᱟᱞᱚᱪᱤᱭᱟ ᱛᱟᱦᱮᱸ ᱠᱟᱱᱟ ᱾ ᱑᱙᱑᱕ ᱥᱟᱞᱨᱮ ᱟ.ᱭᱤᱱ ᱥᱚᱱᱟ ᱯᱚᱫᱚᱠ ᱥᱟᱶ ᱥᱟ.ᱛ ᱞᱮᱜ-ᱟᱭ ᱾ ᱤᱱᱟ ᱯᱚᱨᱮ ᱟ.ᱭᱤᱱ ᱨᱮ ᱰᱚᱠᱴᱚᱨᱮᱴ ᱠᱚᱨᱟᱣ ᱞᱮᱫᱟᱭ ᱾

ᱢᱤᱫ ᱩᱠᱤᱞ ᱞᱮᱠᱟᱛᱮ  

᱑᱙᱑᱖ ᱥᱟᱞ, ᱵᱤᱦᱟᱨ,ᱳᱰᱤᱥᱟ ᱦᱟᱭᱠᱳᱴ ᱨᱮ ᱡᱚᱭᱮᱱ ᱞᱮᱫᱟ ᱾ ᱑᱙᱑᱗ ᱨᱮ ᱯᱟᱴᱱᱟ ᱡᱮᱜᱮᱛ ᱵᱤᱨᱫᱟ.ᱜᱟ.ᱲ ᱨᱮᱦᱚᱸ ᱥᱤᱱᱮᱴ ᱟᱨ ᱥᱤᱱᱰᱤᱠᱮᱴ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱵᱤᱦᱟᱨ ᱨᱮᱭᱟᱜ ᱨᱮᱥᱚᱢ ᱱᱟᱜᱟᱨ ᱨᱮ ᱩᱠᱤᱞᱟᱛᱤ ᱫᱚᱭ  ᱚᱵᱷᱟᱭᱥ ᱞᱮᱜ-ᱟ ᱾
 ᱥᱟ.ᱠᱷᱭᱟ.ᱛ 

ᱛᱷᱚᱠ:ᱥᱤᱧᱚᱛ ᱨᱤᱱ ᱫᱤᱥᱚᱢ ᱜᱚᱢᱠᱮ